Izvješće o realizaciji Godišnjeg plana i programa rada i Kurikuluma za šk. god. 2025./26.

Broj učenika:
Nastavnu godinu 2025./26. završili smo s 424 učenika (214 dječaka i 210 djevojčica); 199 učenika u razrednoj nastavi (96 dječaka i 103 djevojčica) i 225 učenika u predmetnoj nastavi (118 dječaka i 107 djevojčic4). Dvojica učenika, jedan u razrednoj i jedan u predmetnoj nastavi, pohađali su pripremnu nastavu hrvatskoga jezika.
Uspjeh i vladanje:
288 učenika (165 učenika razredne nastave i 123 učenika predmetne nastave) prošlo je s odličnim uspjehom, 123 učenika s vrlo dobrim uspjehom (31 učenik razredne nastave i 92 učenika predmetne nastave) te 11 učenika (2 učenika razredne nastave i 9 učenika predmetne nastave) s dobrim uspjehom. 286 učenika (150 učenika razredne nastave i 136 učenika predmetne nastave) je s uzornim vladanjem te 131 učenik (46 učenika razredne nastave i 85 učenika predmetne nastave) s dobrim vladanjem), dok 5 učenika ima loše vladanje (2 učenika iz razredne nastave i 3 učenika iz predmetne nastave). Negativno ocijenjenih učenika nema. Dvojica su učenika (4. i 7. razred) uz redovnu nastavu pohađala i pripremnu nastavu za učenje hrvatskog jezika. Dvije učenice četvrtog razreda i jedna učenica osmog razreda pohađale su dopunsku nastavu za učenike koji ne znaju ili nedostatno znaju hrvatski jezik.
Pohvale i nagrade:
238 učenika dobilo je pisanu pohvalu razrednog vijeća za opći uspjeh i vladanje (141 učenik u razrednoj nastavi i 97 učenika u predmetnoj nastavi). Učiteljsko vijeće nagradilo je 9 učenika za sudjelovanje na državnim natjecanjima te Državnoj i Županijskoj smotri LiDraNo. Nagrade su primili i najčetvrtaši i najosmaši generacije. 
Odgojne mjere:
Tijekom nastavne godine izrečeno je 29 odgojnih mjera učenicima zbog neprimjerenog ponašanja. Ukupno je izrečeno 21 opomena, zatim 7 ukora i 1 strogi ukor. Većina učenika koji su dobili odgojnu mjeru, ukupno njih 11, promijenilo je i poboljšalo vlastito ponašanje zbog čega su im na prijedlog razrednika pedagoške mjere ukinute (ukinuto je 10 opomena i 1 strogi ukor). 
Učenici s teškoćama u razvoju:
U nastavni je proces uključeno 25 učenika s teškoćama u razvoju od kojih 8 učenika pohađa redoviti program uz prilagodbu sadržaja dok 17 učenika pohađa redoviti program uz individualizirane postupke. U školi je bilo zaposleno 7 pomoćnika u nastavi u sklopu europskog projekta  „OSIgurajmo im JEdnaKost 8“ za ukupno 7 naših učenika. Unutar navedenog projekta osiguran je jedan pomoćnik za učenicu iz prvog razreda, jedan pomoćnik za učenika trećeg razreda, jedan pomoćnik za učenika četvrtog razreda, dvoje pomoćnika za dvoje učenika iz šestog razreda te dvoje pomoćnika za učenike iz sedmog razreda.

Daroviti učenici:
Provedeno je standardno identificiranje potencijalno darovitih učenika u četvrtim razredima. Na temelju rezultata, psihologinja je organizirala i vodila grupu Smartići s učenicima 6. razreda (15 učenika). Uz to, proveden je projekt Identifikacija učenika darovitih u području matematike (4. razred) u suradnji s Centrom izvrsnosti Splitsko-dalmatinske županije. 


Izostanci:
Evidentirano je ukupno 29 486 izostanka, od čega je 29 404 opravdanih izostanka te 82 neopravdanih izostanaka.
	
	
	
	
	

	RAZRED
	OPRAVDANI IZOSTANCI
	NEOPRAVDANI IZOSTANCI
	UKUPNO
	

	1.
	2078
	-
	2078
	

	2.
	1672
	7
	1679
	

	3.
	2011
	-
	2011
	

	4.
	2901
	3
	2904
	

	UKUPNO RN
	8662
	10
	8672
	

	RAZRED
	OPRAVDANI IZOSTANCI
	NEOPRAVDANI IZOSTANCI
	UKUPNO
	

	5.
	3873
	1
	3874
	

	6.
	4623
	5
	4628
	

	7.
	5602
	21
	5623
	

	8.
	6644
	45
	6689
	

	UKUPNO PN
	20742
	72
	20 814

Realizacija preventivnih programa:
Preventivni programi provođeni su kroz radionice na Satima razrednih odjela. Osim radionica koje su provodili razrednici, s učenicima su školska psihologinja i pedagoginja provele 30ak radionica tijekom nastavne godine na Satima razrednih odjela. Teme su bile sljedeće: 1. razred – N@tica u svijetu emocija i ekrana (sigurnost na internetu), 2. razred – Jezik zmije i žirafe, 4. razred –Mentalno zdravlje (4.b), 5. razred –Empatija i prihvaćanje različitosti; Kako se nositi sa stresom i brigama; Digitalna samoobrana 6. razredi – Prevencija ovisnosti; Prihvaćanje različitosti i Krug prijatelja (6.b),  7. razred – Sigurnost na internetu-digitalna samoobrana, Empatija i prihvaćanje različitosti (7. b),                 8. razred-Digitalna samoobrana (8. b), Od brige do podrške (8. c), Krug prijatelja (8. a i 8. b).
Za učenike prvih razreda održana je edukacija o ponašanju u prometu na prometnom vježbalištu/poligonu u sklopu akcije Sigurno u školu s HAK-om. Ostvarena je odlična suradnja s Kliničkim bolničkim centrom Osijek čiji su djelatnici provodili edukativne radionice i interaktivne radionice o promociji zdravlja s ciljem poticanja učenika na usvajanje zdravih životnih navika, s posebnim naglaskom na pravilnu prehranu, tjelesnu aktivnost, higijenske navike, digitalnu higijenu te prevenciju bolesti. U suradnji s Centrom za zdravstvenu zaštitu mentalnog zdravlja i izvanbolničko liječenje ovisnosti učenici 7. razreda ispunjavali su upitnik Moje snage i teškoće (SDQ-Cro) radi rane detekcije rizičnog ponašanja i mentalnih poteškoća mladeži, a učenici 8. razreda ispunili su upitnik o vršnjačkom zlostavljanju. Patronažne sestre Danijela Dumančić i Mateja Lenić s područja Donjeg grada educirale su učenike 6. b i c razreda o štetnosti pušenja, vejpanja i energetskih pića. Djelatnici Civilne zaštite Osijek educirali su učenike 3. razreda u području zaštite i spašavanja te opasnosti od mina. 
Provedena je sociometrija s ciljem utvrđivanja interpersonalnih odnosa u 5. b i 6. b razredu. Napravljena su izvješća za razrednike.
Obilježen je i Dan ružičastih majica (25. veljače) – Međunarodni dan borbe protiv vršnjačkog nasilja.
Tijekom cijele nastavne godine provođeni su individualni i savjetodavni razgovori s učenicima i roditeljima u stručnoj službi.
Školska psihologinja i pedagoginja održale su u veljači predavanje roditeljima učenika 4. razreda na temu Naša djeca i Internet – uloga odraslih. Pedagoginja je roditeljima učenika 4. razreda održala predavanje o pripremi za promjenu i prelazak u 5. razred. Psihologinja je održala predavanje za roditelje učenika osmih razreda o upisima učenika u srednju školu. 
-Provedba aktivnosti: Unapređenje mentalnog zdravlja i iskustveno učenje kroz suradnju s Udrugom „Mogu“
Osnovna škola Jagode Truhelke je tijekom školske godine 2025./26. ostvarila kontinuiranu suradnju s Udrugom za terapiju i aktivnosti pomoću konja „MOGU“, realiziravši ciklus od deset edukativnih i strukturiranih posjeta koji su se odvijali tijekom drugog obrazovnog razdoblja. Voditeljica projekta u našoj školi bila je pedagoginja koja je u suradnji s partnerskom udrugom „Mogu“ planirala posjete i koordinirala sudjelovanje učenika u radionicama i projektnim aktivnostima. U programu je sudjelovalo ukupno 109 učenika od 2. do 8. razreda. Aktivnosti su dizajnirane s ciljem poticanja iskustvenog učenja na otvorenom. Ovaj projekt naglasak stavlja na iskustveno učenje, boravak u prirodi, dobrobit učenika i razvoj socio-emocionalnih vještina. Kroz radionice „Osnove konjaništva“, učenici kroz teorijski i praktični dio razvijaju odgovornost, samostalnost i svijest o sigurnosti.
Utjecaj na dobrobit i mentalno zdravlje učenika:
Ključni pokazatelj uspješnosti projekta očituje se u značajnom poboljšanju socio-emocionalnog statusa učenika. Provedeno je istraživanje na uzorku od 62 učenika koji su sudjelovali u aktivnostima:
Početno stanje: Prije sudjelovanja u radionicama, 26 učenika (42%) imalo je zabilježene upise u bilješkama Sata razrednika zbog neprimjerenog ponašanja.
Rezultati: U razdoblju od tri tjedna nakon provedenih radionica, broj učenika s upisima zbog neprihvatljivog ponašanja i kršenja Kućnog reda smanjio se na samo 8 učenika (12,9%).
Zaključak: Navedeno predstavlja smanjenje broja negativnih zapisa od gotovo 30%. Ovi podaci nedvojbeno potvrđuju pozitivnu korelaciju između iskustvenog učenja u prirodi, rada s konjima i smanjenja problemskih ponašanja. Boravak u prirodi te kontakt s konjima i drugim pitomim životinjama stvaraju poticajno okruženje koje doprinosi jačanju osjećaja pripadnosti i povezanosti s okolinom.
Evaluacijski listići ispunjeni nakon radionica pokazuju visoku razinu zadovoljstva učenika. Dominantni su osjećaji opuštenosti, smanjenja stresa i povećane motivacije za učenje. 
U siječnju je u našoj školi, za učenike predmetne nastave, dva puta gostovalo samoborsko Lutkarsko kazalište Lutonjica Toporko s predstavom i preventivnom kampanjom Raspucavanje.

Projekti, aktivnosti i događanja:
Uspješno su realizirani projekti iz Školskog kurikuluma. Tema školskog projekta bila je Gdje je (ne)stao čovjek, a u sklopu projekta provedene su razne  aktivnosti. Zanimljive projektne aktivnosti provela je učiteljica Hrvatskoga jezika Vjekoslava Hrastović, u sklopu projekta Vidi li umjetna inteligencija srcem, kojeg je osmislila u suradnji s učiteljicom Ivanom Macan iz OŠ Vijenac. U školi je, u sklopu projekta Most među generacijama, po drugi put, održan pub kviz u kojem su sudjelovali roditelji i učenici 7. i 8. razreda. Čak četiri ekipe učenika iz naše škole uspješno su sudjelovale na prvoj KVIZOS ligi osnovnih škola na engleskom jeziku.
Međunarodni dan darovitih učenika obilježen je glazbenim natjecanjem The Voice Kids Jagoda na kojem smo birali predstavnika škole za ECO CITY MUSIC TALENT SHOW u Gospodarskom centru, u sklopu, Eco City Waste Fest-a. Povodom Svjetskog dana plesa, 29. travnja, u školskom je predvorju održana plesna smotra učenika.
Nije realiziran posjet Javnoj vatrogasnoj postrojbi u 2. i 3. razredu. Učenici 3. razreda nisu išli u kino, ali su posjetili konjičku Udrugu Mogu.
Međunarodni projekti:
Tijekom nastavne godine provođen je Erasmus+ projekt u sklopu Erasmus akreditacije. Od 29. rujna do 3. listopada 2025. škola je ugostila pet učitelja iz  škole Istituto Comprensivo di Loreto Aprutino iz mjesta Loreto Aprutino u Italiji, u sklopu KA1 Erasmus+ projekta Job Shadowing pod nazivom “Linguistic and digital inclusion with STEAM”. Cilj projekta bio je razmjena primjera dobre prakse u korištenju digitalnih alata, jezičnoj inkluziji, održivom razvoju i primjeni STEAM metodologije. Koordinatorica hostinga bila je Višnja Cvek, učiteljica tehničke kulture i fizike. Erasmus hosting učeničke mobilnosti dviju škola: Istituto Comprensivo Margherita Hack, Montemurlo iz Italije i CEIP JOSÉ PAYÁN GARRIDO, San Juan de Aznalfarache iz Španjolske proveden je od 13. do 17. travnja 2026. godine u našoj školi. Ciljevi mobilnosti španjolske škole bili su: prihvaćanje individualnih i kulturnih razlika – socijalna uključivost, višejezične kompetencije, digitalne kompetencije,  društvene vještine, demokratsko sudjelovanje, održivi načini života-recikliranje, brigu o okolini i okolišu.  Ciljevi mobilnosti talijanske škole su bili: učenje jezika, usvajanje novih metodologija poučavanja u nastavi, digitalne vještine, mentalno zdravlje- Mindfulness,  ekologija i kreativnost. Druga skupina učenika i djelatnika španjolske škole CEIP JOSÉ PAYÁN GARRIDO, San Juan de Aznalfarache posjetila nas je od 4. do 8. svibnja 2026. Koordinatorica navedenih Erasmus+ hostinga i Erasmus akreditacije je knjižničarka Irena Bando.
Uspješno je realiziran i projekt European Day of Languages povodom obilježavanja Europskog dana jezika. Provedeno je i 10ak međunarodnih eTwinning projekata – eTwinning škola. Djelatnice Irena Bando, Katarina Ćorković Matančić i Anamarija Buzgo dobile su europsku nagradu kvalitete za kvalitetno odrađene eTwinning projekte.
Vijeće učenika:
Predsjednik Vijeća učenika je Vito Vlašić iz 4. b razreda, a zamjenica je Klara Petrović iz 3. a razreda. Voditeljica Vijeća učenika je učiteljica Jelena Kišosondi. Dana 11. studenoga 2025. u našoj su školi održani izbori za Dječje gradsko vijeće Grada Osijeka. Predsjednik Vijeća učenika naše škole, Vito Vlašić, izabran je i za vijećnika Dječjeg gradskog vijeća Grada Osijeka, dok je za njegovu zamjenicu izabrana Lota Jukić, učenica 5. b razreda.
Humanitarne akcije:
Tijekom nastavne godine provedeno je nekoliko humanitarnih akcija. U suradnji s Crvenim križem provedena je akcija prikupljanja prehrambenih proizvoda Jedan razred, jedan paket. Povodom Međunarodnog dana životinja, u listopadu, prikupljen je veliki broj potrepština za napuštene pse u Azilu. Na školskom božićnom sajmu prikupljeni su dobrovoljni prilozi za rad školske zadruge. Dio prikupljenih sredstava doniran je i Dječjem domu Klasje. OŠ Jagode Truhelke ove se školske godine uključila u projekt Škole za Afriku – humanitarno-edukativnu inicijativu koju provodi UNICEF u suradnji s partnerima, a cilj joj je osigurati pristup obrazovanju za najranjiviju djecu u Africi. U prvom polugodištu prikupljeno je 600 € za najranjiviju djecu u DR Kongo. I ove je godine provedena akcija Marijini obroci. U prosincu je provedena i humanitarna akcija "Slatkiš jedan, osmijeha vrijedan" koju već tradicionalno organizira Društvo "Naša djeca" grada Osijeka. Ostvarena je suradnja s udrugom Rijeka ljubavi Osijek te su se u predblagdansko vrijeme (Božić i Uskrs) prikupljale donacije, odnosno namirnice i higijenske potrepštine za obitelji i djecu u potrebi. U ožujku su se u školi prikupljale potrepštine za Caritas.

Pedagoginja Ana Vukojević
